8. ΝΟΜΟΘΕΤ. ΔΙΑΤΑΓΜΑ υπ’ αριθ.3327 της 21/27 Αυγ. 1955 (ΦΕΚ Α΄ 233) Περί διαχειρίσεως ραδιοφωνικού υλικού παραχωρηθέντος υπό της Κυβερνήσεως των Η.Π.Α. Άρθρ.1.-1.Τα δυνάμει της από 18 Αυγ.1954 υπογραφείσης συμβάσεως, μεταξύ της Ελληνικής Κυβερνήσεως και της Κυβερνήσεως των Η.Π.Α. περιελθόντα εις την κυριότητα του Ελληνικού Δημοσίου Ραδιόφωνα, μετά πάντων των εξαρτημάτων αυτών, ως και το παραχωρηθέν συναφές υλικόν εις ανταλλακτικά και λοιπά είδη, αποτελούν από της μεταβιβάσεώς των, δημοσίαν περιουσίαν. 2.Η διαχείρισης, αποθήκευσις, επιμέλεια και διάθεσις του άνω υλικού, ανατίθεται εις την παρά τη Προεδρία της Κυβερνήσεως (Γενική Διεύθυνσις Τύπου και Πληροφοριών) Διεύθυνσιν Ραδιοφωνίας. Άρθρ.2.-1.(Κυρούται καθ’ απάσας αυτής τας διατάξεις και αφ’ ής εξεδόθη η υπ’ αριθ. 1975 της 4 ης Δεκ.1954 πράξις του Υπουργικού Συμβουλίου “περί τρόπου διαχειρίσεως ραδιοφωνικού υλικού”). 2.Δια κοινών αποφάσεων των Υπουργών Οικονομικών και Προεδρίας Κυβερνήσεως, δύνανται να τροποποιήται και συμπληρούται, η κατά τα ανωτέρω κυρουμένη πράξις. Άρθρ.3.-1.Κυρούνατι αι υπ’ αριθ.1897/1954 και 886/9.5.1955 πράξεις του Υπουργικού Συμβουλίου ως και τα βάσει τούτων εκδοθέντα υπ’ αριθ.1 και 2 προσωρινά εντάλματα. 2.Εγκρίνονται αι εκ των ως άνω προσωρινών ενταλμάτων ενεργηθείσαι δαπάναι προς συντήρησιν και διαχείρισιν του παραχωρηθέντος υλικού. Αι εν λόγω δαπάναι φέρονται ως οριστικά έξοδα και βαρύνουν την κατά τα κατωτέρω αναγραφομένην πίστωσιν.  3.Δια την αντιμετώπισιν των δαπανών προμηθείας ανταλλακτικών συντηρήσεως, διαχειρίσεως και επιμελείας του υλικού εν γένει εγγράφονται εις τον ειδικόν προϋπολογισμόν του Υπουργείου Προεδρίας Κυβερνήσεως, αι αναγκαιούσαι πιστώσεις. Άρθρ.4.-1.Κυρούται καθ’ απάσας αυτής τας διατάξεις και αφ’ ής εξεδόθη η υπ’ αριθ.391 της 25 ης Φεβρ.1955, πράξις του Υπουργικού Συμβουλίου. (Προσωρινής ισχύος). Άρθρ.5.-1.Η επισκευή και συντήρησις του παραχωρηθέντος υλικού δύναται μετ’ αποφάσεως του Υπουργικού Συμβουλίου, λαμβανομένης μετ’ εισήγησιν των Υπουργών Οικονομικών και Προεδρίας Κυβερνήσεως, να ανατεθή είτε εις τον Οργανισμόν Τηλεπικοινωνιών Ελλάδος, είτε εις το Εθνικόν Ίδρυμα Ραδιοφωνίας, είτε εις αρμοδίας υπηρεσίας των ενόπλων δυνάμεων. Κατά τας δύο πρώτας περιπτώσεις η ανάθεσις γενήσεται υπό τους όρους  Σελ. 298(β) Τεύχος Η123-Σελ.48 καθορισθησομένους δια συμφωνίας μεταξύ της διοικήσεως του προκριθησομένου εκ των ανωτέρω δύο οργανισμών και των Υπουργών Οικονομικών και Προεδρίας Κυβερνήσεως. 2.Δύναται επίσης, εν αδυναμία αναλήψεως του έργου της συντηρήσεως υπό των προαναφερομένων οργανισμών ή υπηρεσιών, να ανατεθή τούτο, κατά την αυτήν διαδικασίαν, εις ανεγνωρισμένης αξίας ελληνικόν οίκον ραδιοηλεκτρικής τεχνικής, κατόπιν δημοσίου διαγωνισμού. Η ανάθεσις τελειούται δια συμβάσεως μεταξύ του αναδειχθησομένου αναδόχου και των αυτών ως άνω Υπουργών. Άρθρ.6.-Προμήθεια υλικού ανταλλακτικών, δια την εν τω μέλλοντι συντήρησιν των παραχωρηθέντων ραδιοφώνων και μηχανημάτων, θα γίνεται κατά τας περί δημοσίων προμηθειών διατάξεις και δια της Επιτροπής Κρατικών προμηθειών. Άρθρ.7.-1.Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 18.Ρ.β.8 Ραδιοφωνικές Συμβάσεις 